за производството на автомобили, и поради това те бяха счетени за ползватели (тяхната ситуация бе анализирана в съображения 250 — 268). Вносът от останалите трима несвързани вносители е представлявал по-малко от 2 % от общия обем на вноса от Китай по време на РПРП.
 (248)
 Само един от отговорите на въпросника, получени от горепосочените трима несвързани вносители, е бил достатъчно пълен, за да бъде използван при анализа. Този вносител се е снабдявал с колела от алуминий и от доставчици от други трети държави, а делът на оборота от разглеждания продукт е бил само част от цялата му дейност. Въз основа на това може да се счита, че митата не са имали значително отражение върху цялостната дейност на този вносител, свързана с колелата от алуминий. Дейността му, свързана с колелата от алуминий, всъщност е била печеливша.
 (249)
 Въз основа на това няма индикации, че запазването на мерките би имало значително отрицателно въздействие върху вносителите, което да обезсили положителното въздействие на мерките върху промишлеността на Съюза.
 4. Интерес на ползвателите
 (250)
 Въпросници бяха изпратени на около 70 известни ползватели. Седем производители на автомобили се отзоваха и предоставиха отговори на въпросника. Едно сдружение, представляващо ползвателите и вносителите на колела от алуминий, продавани в сегмента на производителите на оригинално оборудване, също оказа съдействие. Други ползватели не оказаха съдействие на разследването.
 (251)
 Вносът на оказалите съдействие ползватели е представлявал 50,4 % от общия внос от КНР в Съюза.
 (252)
 Разследването показа, че като цяло производителите на автомобили разчитат само в ограничена степен на китайските доставки и че по-голяма част от използваните колела от алуминий са били закупувани от промишлеността на Съюза. Някои от оказалите съдействие ползватели изобщо не са осъществявали внос от Китай, други са внасяли от Китай по-малко от 5 % от нужните им количества, а други — до 10 %. Разследването разкри също така, че при вноса от Китай някои ползватели са се възползвали от режима на активно усъвършенстване, макар и в ограничена степен, тъй като са препродавали крайния продукт на експортни пазари.
 (253)
 Всички оказали съдействие ползватели възразиха срещу мерките, твърдейки, че е в техен интерес да разполагат с различни източници на доставка. Те заявиха, че мерките биха ги направили зависими от ограничен брой производители от Съюза. Разследването обаче показа наличието на внос от други трети държави, и по-специално Турция, който се е увеличил през разглеждания период. През разглеждания период обемът на вноса от други трети държави в Съюза като цяло се е увеличил с 35 %, т.е. нараствал е по-бързо в сравнение с потреблението в Съюза.
 (254)
 С оглед на тези констатации аргументът за липса на разнообразие на доставките се отхвърля.
 (255)
 Европейските производители на автомобили заявиха, че продължаването на мерките не би било в интерес на Съюза, тъй като антидъмпинговите мерки са оказали отрицателно въздействие върху конкурентоспособността на производителите на автомобили в Съюза. Те изтъкнаха също така, че промишлеността на Съюза не би разполагала с достатъчен производствен капацитет, за да отговори на търсенето в Съюза.
 (256)
 Една заинтересована страна заяви наред с това, че промишлеността на Съюза би внасяла колела